નીચલા વર્ગના છેવાડાના લોકો, ગામડાઓ અને ગરીબો તેમજ ખેડૂતોના વિકાસ માટે સરકારની ચોક્કસ વિચારણા છે, યોજના છે. એ યોજનાઓથી આ વર્ગોને લાભાન્વિત કરવાના પ્રયાસ રૂપે સરકાર એક પ્રકારનું માળખું ખડું કરવા પ્રયાસરત હોય એવું જણાય છે. ગરીબો સહિતના લોકો બેંક ખાતાં ધરાવતા થાય એ ઝુંબેશ પાછળ આ જ દ્રષ્ટિકોણ છે. એક તરફ સંપન્ન લોકોને ગેસ સિલિન્ડરની સબસિડી છોડવાનું આહ્વાન અને બીજી બાજુ ગરીબોને આર્થિક સહાય દ્વારા ગેસની સુવિધા આપવાની યોજના શરૂ કરી દેવાઈ છે.